སུད་སིའི་མདོ་སྨད་མི་མང་གི་བཀའ་དྲིན་རྗེས་དྲན་གསེར་གྱི་གཟེངས་རྟགས་འདི་ནི་ཕྱི་ལོ་༢༠༡༢ལོ་ནས་སུད་སིའི་མདོ་སྨད་རྒྱུན་ལས་སྐབས་བརྒྱད་པའི་ཚོགས་གཙོ་འཇམ་དཔལ་བཀྲ་ཤིས་ལགས་ཀྱི་གཙོས་པའི་རྒྱུན་ལས་རྣམས་དང་།ཡུ་རོབ་ནང་གནས་སྡོད་མདོ་སྨད་པའི་ཤེས་ཡོན་པ་དང་།རྒན་རབས་པ་ཁག་ཅིག་གིས་གྲོས་བསྡུར་རིམ་བྱུང་ཐོགབོད་པའི་ཉེ་རབས་དཀའ་སྡུག་གཉན་འཕྲང་གི་ལོ་རྒྱུས་ཁྲོད་མཛད་རྗེས་རླབས་ཆེན་སྐྱོང་མཁན་བོད་ཀྱི་སྲིད་ཞུ་བ་ཞིག་ལ་བཀའ་དྲིན་རྗེས་དྲན་མཚོན་ཕྱིར་གསེར་གྱི་གཟེངས་རྟགས་ཞིག་ལོ་གསུམ་རེའི་མཚམས་སུ་འབུལ་གཏན་ཁེལ་བ་ལྟར།སྤྱི་ལོ་༢༠༡༣ལོར་སུད་སིའི་མདོ་སྨད་མི་མང་གི་གསེར་གྱི་གཟེངས་རྟགས་དེ་བཀའ་བློན་ཁྲི་ཟུར་སྐུའི་གཅེན་པོ་རྒྱལ་ལོ་དོན་གྲུབ་མཆོག་ལ་ཕུལ་ཡོད་པ་དང་།ཐེངས་གཉིས་པ་དེ་ཕྱི་ལོ་༢༠༡༦ལོར་བཀའ་བློན་ཁྲི་ཟུར་སློབ་དཔོན་ཟམ་གདོང་རིན་པོ་ཆེ་མཆོག་ལ་ཕུལ་ཡོད་འདུག